УНЕЛ РУГО ГIАДАМАЛ
Унел руго гlадамал 
Иргаялда дунял тун 
Гlyмрудул ахирги шун 
Ахираталде гочун.

Унел руго гlадамал 
Росдал молодаги лъун 
Цин-циял гъоркьги речlyн 
Рачун росдал гloлилаз.

Унел руго гlадамал 
Санахъ балагьичloго 
Бахlарлъи херлъиялъул 
Батlалъи гьабичloго.

Унел руго гlадамал 
Буголъи гьанибги тун 
Бечедал мискиналин 
Батlалъи гьабичloго.

Унел руго гlадамал 
Гlагарлъи гьанибги тун 
Дунги гьезул пикрабалъ 
Гордухъ эхетун вуго.

Унел руго гlадамал 
Ирга дидеги швела 
Босун ина дир мали 
Дидасан нахъ хутlараз.

Унел руго гlадамал 
Абадияб рокъоре 
Дийги къачlала мина 
Дир черхалда борцараб.

(Хизри абу Муса Дидойский.)